ป้องกันตัวเรือดบุกเข้าบ้าน จัดการฟูกและห้องนอนให้ปลอดตัวเรือด ตรวจหาร่องรอยของตัวเรือด เรียกผู้เชี่ยวชาญมากำจัดตัวเรือด
ถ้าเราซื้อเสื้อผ้ามือสองมา เมื่อกลับถึงบ้านแล้วให้ซักเสื้อผ้าเหล่าด้วยน้ำที่ร้อนมากทันที จะเอามาผ่านเครื่องอบผ้าด้วยก็ได้ ความร้อนจะได้ฆ่าตัวเรือดที่ซ่อนอยู่ในเสื้อผ้า บางครั้งเราพบเจอเฟอร์นิเจอร์ที่ไม่มีใครใช้ถูกวางทิ้งไว้ ก็อาจเห็นว่าเฟอร์นิเจอร์ชิ้นนั้นเหมาะที่จะนำมาใช้ในบ้านของเรา แต่อย่าลืมว่าเฟอร์นิเจอร์ชิ้นนั้นอาจมีตัวเรือดอาศัยอยู่ก็ได้ ฉะนั้นถ้านำเฟอร์นิเจอร์ชิ้นนั้นเข้ามาในบ้าน เราก็จะนำตัวเรือดเข้ามาในบ้านด้วย ถ้าเราซื้อฟูกมือสอง ต้องให้ผู้เชี่ยวชาญทำความสะอาดให้ก่อนใช้ จะใส่ปลอกหุ้มฟูกและฐานรองนอนแบบป้องกันไรฝุ่นก็ได้เพื่อเป็นการป้องกันไม่ให้ตัวเรือดออกมากัดเราตอนกลางคืน ก่อนที่จะพักผ่อน ให้ตรวจดูสิว่าในห้องพักของโรงแรมมีตัวเรือดไหม ตรวจดูฟูกและบริเวณรอบเตียง วางสัมภาระให้อยู่ห่างจากเตียงให้มากที่สุดเท่าที่จะทำได้  อาจวางกระเป๋าเดินทางไว้บนเก้าอี้วางสัมภาระ ถ้าเก้าอี้วางสัมภาระนั้นอยู่ห่างจากเตียง อย่าวางสัมภาระไว้บนพื้น เมื่อกลับจากการเดินทางท่องเที่ยว ให้ซักเสื้อผ้าที่ใช้ในการเดินทางท่องเที่ยวนั้นในน้ำร้อน อย่าลืมวางกระเป๋าเดินทางทิ้งไว้ในโรงรถ ถ้าทำได้ ถ้าที่นอนของเราเป็นแหล่งที่อยู่อาศัยของตัวเรือด เราก็อาจจำเป็นต้องนำที่นอนนั้นไปทิ้ง แต่ก่อนที่จะทำแบบนั้น ควรแยกชิ้นส่วนให้เรียบร้อย คนอื่นจะได้ไม่นำไปใช้ เขียนโน้ตแปะทิ้งไว้กับที่นอนนั้นก็ได้เพื่อเตือนไม่ให้คนอื่นเอาฟูกนั้นไปใช้ วิธีกำจัดตัวเรือดได้เร็วทันใจวิธีหนึ่งคือพ่นไอน้ำร้อนใส่พวกมัน ตัวเรือดไม่สามารถรอดได้ ถ้าโดนพ่นไอน้ำร้อนใส่ ดังนั้นเราจึงสามารถใช้เครื่องพ่นไอน้ำจัดการมันได้ ใช้เครื่องพ่นไอน้ำแบบพกพาพ่นไอน้ำร้อนใส่พวกตัวเรือด แต่ขอเตือนไว้ว่าวิธีนี้จัดการตัวเรือดได้แค่ที่เรามองเห็นเท่านั้น ไม่สามารถใช้กับตัวเรือดที่ซ่อนอยู่ในรอยแตก อีกทั้งตัวเรือดชอบซ่อนตัวเสียด้วย เอาพวกเครื่องนอนต่างๆ ออกจากเตียงให้หมดและนำไปเก็บไว้ในถุงดำที่ปิดมิดชิดสองชั้น ดูดฝุ่นฟูกและฐานรองที่นอนให้ทั่วเท่าที่จะทำได้ ดูดฝุ่นฟูกทั้งสองด้านและดูดฝุ่นใต้ฐานรองที่นอนด้วย สิ่งแรกที่เราต้องทำโดยทันทีคือจัดการฟูกนอนก่อน เพราะตัวเรือดจะออกมาดูดเลือดเราช่วงกลางคืน เราต้องจัดการบริเวณที่เรานอนให้ปราศจากตัวเรือดให้มากที่สุดก่อน  ดูดฝุ่นฟูกให้ทั่วทุกซอกทุกมุมและใส่ปลอกหุ้มฟูกไว้ จากนั้นป้องกันไม่ให้ตัวเรือดมาอาศัยอยู่ในเตียง ปลอกหุ้มฟูกควรจะเป็นแบบที่สามารถป้องกันตัวเรือดไม่ให้เข้าไปอาศัยอยู่ในฟูก และควรทนทานพอที่จะไม่ฉีกขาดง่าย ใส่ปลอกหุ้มทั้งฟูกและฐานรองที่นอนไว้ ตัวเรือดจะไม่สามารถออกมาหรือเข้าไปซ่อนตัวได้ จึงป้องกันไม่ให้ตัวเรือดที่อยู่ในฟูกมากัดเราได้ ตัวเรือดที่อยู่ข้างในจะตายในที่สุดและตัวเรือดที่อยู่ข้างนอกก็ไม่มีที่ให้ซ่อนตัว ใส่ปลอกหุ้มฟูกและฐานรองนอนเป็นเวลาหนึ่งปี ถ้าผ้าปูเตียงเริ่มฉีกขาด ให้นำออกไปทิ้ง และซื้อผืนใหม่มาปูแทน ไม่อย่างนั้นตัวเรือดจะออกมาตามรอยฉีกขาดเล็กๆ นั้นได้ ซักเครื่องนอนในน้ำที่ร้อนมากและล้างเครื่องนอนด้วยน้ำร้อน จากนั้นผึ่งแดดให้แห้ง น้ำร้อนจะฆ่าตัวเรือดในเครื่องนอน อย่าลืมนำถุงที่เคยใส่เครื่องนอนไว้ไปทิ้ง ตัวเรือดจะได้ไม่เข้ามาในบ้าน เอาเสื้อผ้าใส่ถุงดำและนำถุงดำนั้นไปวางไว้ด้านนอกท่ามกลางแสงแดดร้อนตอนเที่ยง ความร้อนจะฆ่าตัวเรือดที่ซ่อนอยู่ในเสื้อผ้า ถ้าเห็นว่าห้องนอนของเรารก เราต้องทำความสะอาดเก็บกวาดให้เรียบร้อย สถานที่ซึ่งรกรุงรังจะเป็นแหล่งซ่อนตัวของตัวเรือด ฉะนั้นเอาของที่ไม่จำเป็นออกไปและทำให้ห้องนอนโล่งเข้าไว้ จะลดโอกาสที่ตัวเรือดจะมาอาศัยอยู่ ดูดฝุ่นให้ทั่วห้อง เราจะสามารถดูดตัวเรือดที่ซ่อนอยู่ออกมาได้มาก อย่าลืมเอาฝุ่นหรืออะไรก็แล้วแต่ที่ดูดได้ไปทิ้งข้างนอกหลังจากดูดฝุ่นเสร็จแล้ว วางที่ดักตัวเรือดไว้ใต้ขาเตียง จะช่วยป้องกันไม่ให้ตัวเรือดคลานขึ้นมาถึงเตียงได้ ที่ดักตัวเรือดจะมีน้ำอยู่รายล้อมเพื่อดักตัวเรือดไม่ให้สามารถไต่ขึ้นมาที่ขาเตียงได้ ถ้าวางเตียงติดผนังหรือเฟอร์นิเจอร์ ตัวเรือดยังสามารถใช้เส้นทางเหล่านั้นคลานขึ้นมาบนเตียงได้อยู่ ตัวเรือดซ่อนตัวเก่งและสามารถซ่อนตัวตามรอยแตก ฟูก หรือของต่างๆ ที่เราวางไว้ข้างเตียง ใช้ไฟฉายส่องหาตัวเรือดบริเวณเหล่านี้ ตัวเรือดจะทิ้งมูลเป็นจุดเล็กๆ ไว้เบื้องหลัง เราอาจสังเกตเห็นหยดเลือดเล็กๆ บนเตียงตอนเช้าก็ได้ ไม่ใช่ทุกคนที่จะมีอาการเมื่อถูกตัวเรือดกัด ในความเป็นจริงแล้วผู้คนแค่ 1/3 จะขึ้นจุดบนผิวหลังจากถูกกัด รอยตัวเรือดกัดจะมีลักษณะเป็นตุ่มสีชมพูเล็กๆ และคัน ส่วนใหญ่จะเกิดสักสองสามตุ่ม ถ้าเราพบเห็นแมลงตัวหนึ่ง ให้นำมาเปรียบเทียบกับภาพแมลงต่างๆ ในอินเตอร์เน็ต จะได้รู้ว่าแมลงชนิดนั้นเป็นตัวเรือดจริงหรือไม่ เพราะตัวเรือดจะมีลักษณะต่างจากหมัดหรือเห็บ ห้องนอนมักจะเป็นห้องที่พบตัวเรือดได้บ่อยที่สุดก็จริง แต่ก็ควรตรวจดูห้องอื่นๆ ด้วย ตัวอย่างเช่น ถ้าตัวเรือดติดเสื้อผ้าเรามาอยู่ที่โซฟา สักวันเราก็อาจพบตัวเรือดที่ห้องนั่งเล่นด้วย ยาฆ่าแมลงใช้จัดการกับตัวเรือดไม่ได้ผล ฉะนั้นการใช้ยาฆ่าแมลงฉีดบริเวณเตียงและห้องจึงไม่มีประโยชน์ ถ้าเราคิดว่ามีตัวเรือดบุกบ้าน ขั้นแรกให้โทรเรียกผู้เชี่ยวชาญมาตรวจสอบ เพราะตัวเราเองอาจไม่สามารถตรวจสอบได้อย่างทั่วถึงและไม่มีเครื่องมือเพียงพอที่จะจัดการปัญหาตัวเรือดให้หมดไปได้ ผู้เชี่ยวชาญจำเป็นต้องเข้ามาตรวจดูรอบๆ ห้องนอนของเรา ตรวจดูหัวเตียง บัวเชิงผนัง พรม ฟูก และฐานรองที่นอน ให้ผู้เชี่ยวชาญกำจัดตัวเรือดให้ครบทุกซอกทุกมุม ผู้เชี่ยวชาญจะรู้ว่าตัวเรือดซ่อนอยู่ที่ไหนบ้าง แต่เราอาจช่วยชี้จุดต่างๆ ที่คาดว่าตัวเรือดอาจซ่อนด้วยก็ได้ ผู้เชี่ยวชาญอาจเพิ่มอุณหภูมิห้องของเราให้สูงมากเพื่อฆ่าตัวเรือด เราไม่สามารถใช้วิธีนี้ด้วยตนเองได้ ให้ผู้เชี่ยวชาญเป็นผู้ใช้วิธีนี้จะดีกว่า ถ้าเราอาศัยอยู่ในอพาร์ตเมนต์ เราต้องคุยกับผู้จัดการอพาร์ตเมนต์ให้ช่วยดำเนินการกำจัดตัวเรือดในห้องพักข้างเคียงด้วย เพราะตัวเรือดอาจแพร่กระจายจากห้องพักหนึ่งไปสู่ห้องพักหนึ่งได้ เมื่อห้องพักหนึ่งได้จัดการปัญหาตัวเรือดไปเรียบร้อยแล้ว ก็ต้องมาจัดการตัวเรือดทั้งห้องพักด้านบน ห้องพักด้านล่าง และห้องพักที่ขนาบทั้งสองข้างของห้องที่เคยมีตัวเรือดบุก โดยต้องจัดการพร้อมกันด้วย
เมื่อซื้อเสื้อผ้ามือสองมา ให้ซักทันที. อย่าใช้เฟอร์นิเจอร์ที่คนอื่นนำมาทิ้งไว้. ซื้อฟูกใหม่. เมื่อใช้ห้องพักของโรงแรม ให้ตรวจดูว่ามีตัวเรือดไหม. ซักเสื้อผ้าหลังกลับจากการเดินทางท่องเที่ยว. เตือนผู้อื่นให้รู้ด้วย. ใช้เครื่องพ่นไอน้ำ. ดูดฝุ่นฟูก. ซื้อปลอกหุ้มฟูก. ใส่ปลอกหุ้มฟูกและฐานรองที่นอน. นำผ้าปูเตียงที่ขาดแล้วไปทิ้ง. ซักเครื่องนอน. นำเสื้อผ้าใส่ถุงดำแล้ววางตากแดด. ทำความสะอาดห้องนอน. ดูดฝุ่นห้องนอน. วางที่ดักตัวเรือด. วางเตียงให้ห่างจากผนังและเฟอร์นิเจอร์อื่นๆ. ดูตามซอกต่างๆ. มองหาร่องรอย. ตรวจหารอยกัด. นำแมลงต้องสงสัยมาเปรียบเทียบกับแมลงชนิดอื่นเพื่อความแน่ใจ. ตรวจดูห้องอื่นๆ. อย่าใช้ยาฆ่าแมลง. เรียกผู้เชี่ยวชาญมาตรวจสอบ. รู้ว่าผู้เชี่ยวชาญต้องตรวจดูตรงไหนบ้าง. ให้ผู้เชี่ยวชาญกำจัดตัวเรือดไปทีละจุดจนครบ. ลองเพิ่มอุณหภูมิของห้องให้สูงขึ้น. ขอให้มีการจัดการตัวเรือดจนหมดไป.
https://www.wikihow.com/Stop-Bed-Bug-Bites-Immediately https://www.wikihow.com/Stop-Bed-Bug-Bites-Immediately https://www.wikihow.com/Stop-Bed-Bug-Bites-Immediately https://www.wikihow.com/Stop-Bed-Bug-Bites-Immediately
Keeping Bed Bugs Out of Your Home Treating Your Mattress and Bedroom Noticing the Signs of Bed Bugs Calling in the Experts